Α.Ο. Σίθωνες Νικήτης

Ο Αθλητικός Όμιλος Σίθωνες Νικήτης, γνωστός παλαιότερα με την ονομασία Αθλητικός Όμιλος Νικήτης Χαλκιδικής, είναι ελληνικό αθλητικό σωματείο που δραστηριοποιείται στη Νικήτη, στο Νομό Χαλκιδικής, όπου και βρίσκεται η έδρα του, το Κλειστό Γυμναστήριο Σιθωνίας. Αγωνίζεται με χρώματα το λευκό και το μπλε, ενώ σήμα του είναι η μέλισσα. Διαθέτει ενεργά τμήματα καλαθοσφαίρισης όλων των ηλικιακών ομάδων.

 Τμήμα καλαθοσφαίρισης ανδρών 
 Ιστορική αναδρομή 
Ο σύλλογος ξεκίνησε την πορεία του με την ονομασία Α.Ο. Νικήτης.

Κατά την αγωνιστική περίοδο 1999-00 ο σύλλογος κατέκτησε το Πρωτάθλημα της Β' Κατηγορίας Ανδρών που διοργανώνει η Ε.ΚΑ.Σ.Χ., λαμβάνοντας το εισιτήριο για την Α' Κατηγορία.«Πρωταθλητές Β' Κατηγορίας Ανδρών» , πληροφορίες στον επίσημο ιστότοπο της Ε.ΚΑ.Σ.Χ. Εκεί παρέμεινε μέχρι το τέλος της περιόδου 2004-05, οπότε και, κατακτώντας την κορυφή του βαθμολογικού πίνακα και το Πρωτάθλημα, κατάφερε να ανέλθει για πρώτη φορά στην ιστορία του στη Γ' Εθνική Κατηγορία.«Πρωταθλητές Α' Κατηγορίας Ανδρών», πληροφορίες στον επίσημο ιστότοπο της Ε.ΚΑ.Σ.Χ.«Ένωση Καλαθοσφαιρικών Σωματείων Χαλκιδικής» , πληροφορίες στον επίσημο ιστότοπο της Ε.Ο.Κ.

Κατά τις δύο πρώτες αγωνιστικές περιόδους που συμμετείχε στο Πρωτάθλημα της Γ' Εθνικής Κατηγορίας, 2005-06 και 2006-07, η ομάδα της Νικήτης κατέλαβε την 8η θέση στην τελική κατάταξη του 2ου Ομίλου Βορρά.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Την επόμενη αγωνιστική περίοδο, 2007-08, έπειτα από 16 συνεχόμενες ήττες, αποσύρθηκε από το Πρωτάθλημα, γνωρίζοντας τον υποβιβασμό στο τοπικό Πρωτάθλημα της Χαλκιδικής.

Την περίοδο 2008-09 πραγματοποίησε μία νέα αρχή στο Πρωτάθλημα της Β' Κατηγορίας Ανδρών της Ε.ΚΑ.Σ.Χ., το οποίο και κατέκτησε άμεσα.

Από το καλοκαίρι του 2011 η ομάδα της Νικήτης μετονομάστηκε επίσημα σε «Σίθωνες Νικήτης».«Οι Σίθωνες και οι στόχοι τους» , άρθρο στον ιστότοπο Halkidikinews.gr, 29 Νοεμβρίου 2011.

Την περίοδο 2011-12, οπότε και το Πρωτάθλημα της Α' Κατηγορίας διεξήχθη σε δύο ομίλους, η ομάδα συμμετείχε στο Νότιο, αποττυγχάνοντας να περάσει στην τελική φάση.«Τελική Βαθμολογία Α' Κατηγορίας Ανδρών Ε.ΚΑ.Σ.Χ. 2011-12» , πληροφορίες στον επίσημο ιστότοπο του Α.Ο. Γαλάτιστας. Την επόμενη χρονιά, 2012-13, οπότε επέστρεψε και ο μοναδικός όμιλος, ολοκλήρωσε τις αγωνιστικές της υποχρεώσεις στην 6η θέση της κατάταξης.«Τελική Βαθμολογία Α' Κατηγορίας Ανδρών Ε.ΚΑ.Σ.Χ. 2012-13» , πληροφορίες στον επίσημο ιστότοπο του Α.Ο. Γαλάτιστας.

 Τμήμα καλαθοσφαίρισης γυναικών 

 Ιστορική αναδρομή 
Κατά αγωνιστική περίοδο 2012-13 οι Σίθωνες Νικήτης έλαβαν μέρος στο Πρωτάθλημα Γυναικών της Ε.ΚΑ.Σ.Χ., ολοκληρώνοντας τις αγωνιστικές τους υποχρεώσεις στην 5η θέση του βαθμολογικού πίνακα.«Αποτελέσματα ΕΚΑΣΧ: Πρωταθλήτρια για άλλη μια χρονιά η Ιερισσός!», άρθρο στον ιστότοπο WePlayBall.gr, 23 Μαΐου 2013.«Επιστροφή Κοκκινόπουλου στο γυναικείο με τους Σίθωνες!», άρθρο στον ιστότοπο NorthBasket.gr, 30 Ιουνίου 2013.

 Παραπομπές 

Κατηγορία:Αθλητικοί σύλλογοι Χαλκιδικής
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Χ.
Κατηγορία:Ιδρύσεις ομάδων καλαθοσφαίρισης σε άγνωστο έτος